# **DECIZIA ETAPEI DE ÎNCADRARE**

## Nr. număr din 12.12.2016

Ca urmare a solicitării de emitere a acordului de mediu adresate de **SC S&R SEBCARS SRL**, cu sediul în Str. B.P.Hasdeu, Nr. 55, Zalău , Judetul Sălaj, , înregistrată la APM Salaj cu nr. 6719/17.11.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 12.12.2016. că proiectul **Construire hala birouri spălătorie auto, platformă GPL reclama acces auto** propus a fi amplasat în mun. Zalău, B-dul Mihai Viteazu PUZ Servicii de Interes General str. Măcieşilor, nr. FN, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr.2, la pct. 10, lit.a, şi pct 6, lit. c

b1) mărimea proiectului: Prin proiect se propune

Cladirea propusa pentru constructie are regimul de inaltime : parter ;parter si mansarda avand dimensiunea in plan de :

Hala birouri - 11.60 x 12.30 m

Hala (parcare autoturisme) - 10.50 x 5.80 m

Spalatorie auto - (5.00 x 6.50 m) X 4

Centrala termica - 3.00 x 6.50 m

Platforma GPL - 2.00 x 8.00 m

Platforma reclama - 1.50 x 1.50 m

**Indici spatiali :**

- arie utila ( Au ) : 301.05 mp

* 1. arie construita parter ( Acp ) : 383.04mp
  2. arie construita mansarda ( Acm ) : 156.49 mp
  3. arie desfasurata total ( Ad ) : 539.53 mp
  4. numar de nivele : P+M
  5. inaltimea libera interioara a parterului ( hp ) : 2.81 m
  6. inaltimea libera interioara a mansardei ( hm ) : 2.50 m
  7. POT = 5.34 %
  8. CUT = 0.26

Constructia este proiectata pe structura din pereti de portanti din zidarie de caramida de 30 cm si 25 cm, intarita cu stalpisori din beton armat monolit inglobati in zidarie de 30 x 30 ,25 x 25 cm, la colturi, intersectii si ramificatii, combinata cu stalpi si grinzi din beton armat monolit, in cazul suprafatelor mari deschise , astfel, impreuna cu centurile de sub placa de planseu de 30 x 25 vor contribui la rezistenta si stabilitatea constructiei.

Spalatoria auto este proiectata pe structura metalica cu pererti de inchidere din panouri sandwich.

Fundatiile constructiei vor fi fundatii directe continue sub ziduri, din beton monolit C12/15 pentru a putea ancora armatura din stalpisori si stalpi in fundatie, cu centuri de tasare la partea superioara si inferioara pe care descarca diafragmele din zidarie de caramida GVP.

Conformarea spatiala a structurii de rezistenta, asigura rezistenta si stabilitatea cladirii la actiuni verticale si orizontale normate pentru cladiri civile , precum si la actiuni seismice .

Planseul cladirii este realizat din beton armat monolit de 14 cm C20/25.

Sarpanta este din lemn, iar invelitoarea din tigla metalica.

Tamplaria exterioara si interioara se va realiza din PVC cu geam termopan.

Finisajele exterioara se vor realiza cu tencuiala minerala Baumit, conform planselor de fatada.

Finisajele interioare sunt adecvate destinatiei fiecarei incaperi si constau in tencuieli driscuite si gletuite zugravite cu vopsea lavabila, faianta in bai si bucatarie.

Pardoseala va fi functie de destinatia incaperii din parchet, sau gresie.

b2) cumularea cu alte proiecte: - nu este cazul ;

b3) utilizarea resurselor naturale: nu este cazul ;

Alimentarea cu energie electrică a obiectivului se va realiza de la reţeaua de energie electrică existentă din zonă.

Încalzirea obiectivului : centrala termica pe curent electric ;

**Alimentarea cu apă:** - Se propune alimentarea cu apa de la reteaua de alimentare a localitatii.Se va realiza un bransament nou de apa.

:

b4) evacuarea apelor uzate: - Apele uzate rezultate vor fi deversate in reteaua de canalizare a localitatii .

Apa tehnologica rezultata in urma spalarii autoturismelor colectata prin sistemul de canalizare a spalatoriei auto este dirijata catre un separator de hidrocarburi cu retentie totala cu doua compartimente dupa care vor fi dirijate catre canalizarea menajera a orasului.

Apa menajera rezultata de la grupul sanitar este dirijata spre canalizare menajera a orasului.

Apa pluviala colectata prin sistemul de canalizare al platformei asfaltate se va dirija spre un decantor cu doua compartimente dupa care vor fi dirijate catre sistemul de santuri pluviale ale orasului.

b5) producţia de deşeuri: vor rezulta deşeuri pe durata realizării proiectului, necesitând implementarea unui sistem pentru gestionarea deşeurilor cf. legislaţiei specifice în vigoare; pentru organizarea de şantier se impune executarea unor lucrări pregătitoare şi asigurarea mijloacelor materiale şi umane.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) . Localizarea proiectului:

c1) utilizarea existentă a terenului: conform certificatului de urbanism nr. 384 din 05.04.2016 emis de Primăria Municipiului Zalău .

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul.

c3) capacitatea de absorbţie a mediului: - nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul.

d3) mărimea şi complexitatea impactului: - impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: - redusă, pe perioada de execuţie şi funcţionare.

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare;
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor;
3. Respectarea prevederilor actelor/avizelor emise de alte autorităţi pentru prezentul proiect;
4. Respectarea prevederilor privind nivelul de zgomot şi cf. Ord MS nr. 119/2014 , Normele de igienă şi sănătate publică privind mediul de viaţă al populaţiei ;
5. Realizarea reţelelor de canalizare etanşe pentru a preveni poluarea solului şi a pânzei freatice;
6. Interzicerea depozitării direct pe sol a deşeurilor sau a materialelor cu pericol de poluare;
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor.
9. Conform prevederilor Ord. nr. 1798/2007 cu modificările şi completările ulterioare, pentru aprobarea Procedurii de emitere a autorizaţiei de mediu, titularul are obligaţia ca la finalizarea investiţiei şi la punerea în funcţiune a obiectivului să solicite şi să obţină autorizaţia de mediu.

La şedinţa CAT din data de 12 12.2016 au fost solicitate următoarele acte/avize:

, Notificare DSP. Aviz racordare Compania de Apa Somes SA , Acord ethnic ANIF

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Dr. ing. Aurica GREC**

**Şef serviciu Avize, Acorduri, Autorizaţii,**

**ing. Gizella Balint**

**Întocmit,**

**ing. Filomela POP**